AIŠKINAMASIS RAŠTAS

Dėl savivaldybės nekilnojamojo turto, esančio adresu: Molėtų r. sav., Molėtai, Vilniaus g. 45, išnuomojimo viešojo konkurso būdu

**1. Parengto tarybos sprendimo projekto tikslai ir uždaviniai**

Atsižvelgdama į nuomininko prašymą, Molėtų rajono savivaldybės taryba sprendimu nuo 2016 m. vasario 19 d. nutraukė negyvenamųjų patalpų nuomos sutartį, pagal kurią buvo išnuomotos 91,26 kv. m patalpos kino teatro pastate, esančiame adresu: Molėtų r. sav., Molėtai, Vilniaus g. 45, vykdyti komercinę veiklą. Kino teatro pastatą, kuriame buvo nuomojamos patalpos, patikėjimo teise valdo Molėtų kultūros centras. Molėtų kultūros centro veiklai patalpos nereikalingos, todėl, atsižvelgdama į tai, kad patiriamos patalpų šildymo išlaidos, Molėtų rajono savivaldybės administracija siūlo nenaudojamas patalpas viešojo konkurso būdu 5 metams išnuomoti verstis prekybos ar administracine veikla. Nekilnojamojo turto registre kino teatro pastatui priskirta kultūros paskirtis. 1 kv. m pradinė nuomos kaina – 0,79 Eur. Nuomininkas, su kuriuo nutraukta nuomos sutartis, už 1 kv. m mokėjo 0,91 Eur.

Parengto sprendimo projekto tikslas – išnuomoti viešojo konkurso būdu 5 (penkerių) metų laikotarpiui 97,29 kv. m ploto patalpas kino teatro pastate, esančiame adresu: Molėtų r. sav., Molėtai, Vilniaus g. 45, verstis prekybos ar administracine veikla ir nustatyti pradinę 1 kv. m nuomos kainą – 0,79 Eur per mėnesį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 3, 7, 8, 9 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų kultūros centro veiklai nereikalingos ir nenaudojamos patalpos bus išnuomotos ir jose bus vykdoma prekybos ar administracinė veikla. Patalpų eksploatavimo ir komunalines išlaidas apmokės patalpų nuomininkas. Neigiamų pasekmių nenumatoma.

**4. Priemonės sprendimui įgyvendinti**

Bus vykdomas viešasis nuomos konkursas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.